Document ID: 31995R2975

ΚΑΝΟΝΙΣΜΟΣ (ΕΚ) αριθ. 2975/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για τροποποίηση του κανονισμού (ΕΟΚ) αριθ. 2775/88 σχετικά με τις λεπτομέρειες εφαρμογής του άρθρου 5α του κανονισμού (ΕΟΚ) αριθ. 729/70 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως το άρθρο 5α,
Εκτιμώντας:
ότι, από την επανεξέταση της υπάρχουσας κατάστασης στην Κοινότητα όσον αφορά τα επιτόκια, διαπιστώθηκε πτωτική τάση που απαιτεί προσαρμογή του ποσοστού που εφαρμόζεται το οικονομικό έτος 1995 που έχει καθορισθεί από τον κανονισμό (ΕΟΚ) αριθ. 2775/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1035/94 (4) 7 ότι, δυνάμει του άρθρου 2 παράγραφος 2 του κανονισμού (ΕΟΚ) αριθ. 2775/88, η μηνιαίος καθορισμός των δαπανών που αφορούν τους τόκους αυτούς είναι προσωρινός για να είναι δυνατή η ταχεία απόδοση στα κράτη μέλη 7 ότι, δυνάμει του άρθρου 2 παράγραφος 1 του ιδίου κανονισμού, ο οριστικός υπολογισμός του συνολικού ποσού που θα αναληφθεί από την Κοινότητα για ένα οικονομικό έτος πρέπει να γίνεται κάθε μήνα 7 ότι, κατά συνέπεια, πρέπει το ποσοστό να καλύπτει το σύνολο του οικονομικού έτους 7 ότι το άρθρο 5α του κανονισμού (ΕΟΚ) αριθ. 729/70 προβλέπει τη δυνατότητα της πλήρους ή μερικής αναλήψεως από την Κοινότητα των τόκων για να ληφθούν υπόψη ενδεχόμενες δυσκολίες που ορισμένα κράτη θα μπορούσαν να αντιμετωπίσουν στην εφαρμογή του συστήματος χρηματοδοτήσεως που εισήχθη το 1988 7 ότι η αρχική φάση που αναφέρεται στο εν λόγω άρθρο μπορεί να θεωρηθεί ότι έχει ληφθεί στο τέλος του οικονομικού έτους 1996 7 ότι στο σχέδιο προϋπολογισμού των Ευρωπαϊκών Κοινοτήτων για το οικονομικό έτος 1996 δεν έχουν προβλεφθεί πιστώσεις για την απόδοση των εν λόγω τόκων 7 ότι, συνεπώς, πρέπει να αναβληθεί η απόφαση για την ενδεχόμενη ανάληψη από την Κοινότητα των τόκων που επιβαρύνουν τα κράτη μέλη γι' αυτό το οικονομικό έτος 7 ότι η Επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2775/88 τροποποιείται ως εξής:
1. Στο άρθρο 1, η παράγραφος 1 αντικαθίσταται από το ακόλουθο κείμενο:
«1. Η ανάληψη των δημοσιονομικών δαπανών που έχουν καταβληθεί από τα κράτη μέλη κατά την εφαρμογή του συστήματος που προβλέπεται στο άρθρο 4 παράγραφος 5 τελευταία φράση του κανονισμού (ΕΟΚ) αριθ. 729/70 περιορίζεται στο 6 % ετησίως για τα κεφάλαια που έχουν συγκεντρωθεί από την Ελλάδα, την Ισπανία, την Ιρλανδία και την Πορτογαλία κατά τη διάρκεια του οικονομικού έτους 1995.»
2. Στο άρθρο 2 παράγραφος 1, η τελευταία ένδειξη αντικαθίσταται από το ακόλουθο κείμενο:
«i=ετήσιο επιτόκιο: οικονομικό έτος 1995: 0,060.»
3. Στο άρθρο 2 απαλείφεται η παράγραφος 2.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 2
15
6